proxectonos/corpus_dominio_legal_administrativo_tmp huggingface dataset:
23/10/2014 | Administración LocalMunicipal
Mugardos
Anuncio de cobranza do padrón de taxas polo subministro de auga, recollida de lixo e sumidoiros do terceiro trimestre do ano 2014

Por resolución da Alcaldía de data 14.10.2014, aprobase o padrón cobratoria das taxas polo subministro de auga, recollida de lixo e sumidoiros do terceiro trimestre do ano 2014, que abrangue os meses de xullo-agosto-setembro e as liquidacións resultantes do mesmo, cos seguintes datos: Exposición: Expoñer ao público tódolos datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, polo prazo de quince días, contados dende o seguinte ao da publicación no BOP do presente anuncio, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Prazo de cobro.- O prazo de cobro en período voluntario será de dous meses contados a partir do día seguinte ó da finalización da exposición pública. Transcorrido este prazo a débeda resultante será esixida pola vía de constrinximento, co recargo, xuros de demora e costas de exacción que procedan, de acordo có previsto nos artigos 26 e 28 da Lei Xeral Tributaria. Os contribuíntes poderán efectua-lo pagamento da débeda tributaria do seguinte xeito: a) Nas oficinas de recadación municipal, sitas na Avda. de Galicia, 45 baixo, de luns a venres, en horario das 9 ás 14 horas. b) Domiciliando os recibos que serán cargados nas respectivas contas dos constribuíntes. Recursos.- Contra as liquidacións incorporadas ó padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo competente, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Mugardos, 15 de outubro de 2014 O ALCALDE, ASDO) XOSÉ FERNÁNDEZ BARCIA
21/10/2014 | Administración LocalMunicipal
Carnota
R. A. 06-10-2014 adxudicataria obras recuperación área recreativa Mallou e o seu entorno

RESOLUCIÓN ADXUDICACIÓN DAS OBRAS RECUPERACIÓN DA ÁREA RECREATIVA DE MALLOU E O SEU ENTORNO DON RAMÓN NOCEDA CAAMAÑO, ALCALDE-PRESIDENTE DO CONCELLO DE CARNOTA, PROVINCIA DA CORUÑA En relación ao expediente de contratación da obras de RECUPERACIÓN DA ÁREA RECREATIVA DE MALLOU E O SEU ENTORNO, unha vez formulada a proposta técnica de adxudicación (24-09-2014) e aportada polo licitador a documentación a que fai referencia a cláusula 16.1 do prego de cláusulas administrativas aprobadas polo Pleno da Deputación Provincial en sesión 25/05/2012, publicadas no BOP 103, do 01/06/2012. De conformidade coa cláusula 16.3 do prego, RESOLVO: Primeiro. –ADXUDICAR o contrato para a execución da obra CITADA á empresa CONSTRUCCIONES MARIANO LOURO LAGO, S. L., B-15.491.723, polo prezo de adxudicación de 20.273,15 € (16.754,67 + 3.518,48 € IVA), e un prazo de execución de 27 días naturais, tendo que presentar antes do inicio das obras o Plan de seguridade e saúde, en base ós estudos de seguridade que figuran no proxecto técnico, e que deberá ser aprobado polo Concello antes tamén do inicio das obras (artigo 7.1 e 7.2 do Real decreto 1627/1997, do 24 de outubro). Cunha oferta de control interno de calidade de 1,28% valorado en 220,22 € (182,00 € + 38,22 €), e cun control externo do 1,5% por un prezo total de 257,44 € (212,76 € + 44,68 € IVA), para que a Administración realice o control externo de calidade, con arranxo ao previsto na cláusula 12.2 do prego, que será retenido pola Administración na correspondente certificación de obra. Segundo. –A adxudicación notificarase aos licitadores, e publicarase no BOP de conformidade co apartado 15 de cadro de características do contrato. Terceiro. –A formalización do contrato deberá efectuarse non máis tarde dos quince días hábiles seguintes a aquel no que se reciba a notificación da adxudicación aos licitadores e na data que sinale a administración (artigo 17. b prego clausulas). Dado en Carnota a 06 de outubro de 2014. O ALCALDE Asdo.: Ramón Noceda Caamaño
21/10/2014 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de RSU correspondente ó segundo trimestre do ano 2014, que rexerá para o Concello de Oleiros, na zona B, que comprende Oleiros-Perillo-Maianca-Serantes-Dexo e Urb. Os Regos

A presidenta en funcións do Consorcio “As Mariñas”, mediante resolución de data 01/08/2014, aprobou inicialmente o padrón fiscal da taxa pola recollida de residuos sólidos urbanos correspondente ó segundo trimestre do ano 2014, que rexerá para o Concello de Oleiros, na zona denominada “B”, que comprende OLEIROS-PERILLO-MAIANCA-SERANTES-DEXO-URB. OS REGOS. O padrón quedará exposto ó público na sede do Consorcio, sita no lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real decreto lexislativo 2/2004 de 5 de marzo polo que se aproba o texto refundido da Lei reguladora de facendas locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, do 2 de abril, reguladora das bases do réxime local –modificado pola Lei 57/2003, do 16 de decembro–, e 19 do Real decreto lexislativo 2/2004, do 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 13 de outubro de 2014. O presidente José Antonio Santiso Miramontes
21/10/2014 | Administración LocalMunicipal
Irixoa
Modificación Ordenanza sobre tráfico (limitación de velocidade en núcleos)

De acordo co establecido no art.70.2 da Lei 7/1985, de 2 de abril, de Bases do Réxime Local, procédese á publicación do anexo II da ordenanza municipal modificada de tráfico, circulación de vehículos a motor e seguridade viaria; a aprobación da modificación produciuse por acordo plenario do 27-8-2014, e non tivo alegacións no período de exposición pública. A ordenanza foi publicada no BOP do 4-11-2011. “ANEXO II: SINALIZACIÓNS CONCRETAS ESTABLECIDAS Sen prexuízo da existencia doutras sinalizacións realizadas validamente polo concello, quedan establecidas as seguintes sinalizacións específicas: A)- Prohibicións ou reservas de aparcamento no entorno da casa do concello: entrada a garaxe e entrada porta ascensor. B)- Prohibicións ou reservas de aparcamento no entorno do centro de saúde: reservas para transporte municipal e persoas minusválidas. C)- Prohibición de circulación polo interior do núcleo de Cal de Samede (reservada a residentes e persoas autorizadas): instalaranse sinais verticais R-101 nos accesos rodados ao núcleo (parte sur de cruce coa pista municipal e na parte oeste nos cruces coa estrada provincial). D)- Limitación de velocidade de vehículos en núcleos de poboación a 50 quilómetros por hora, que afecta aos seguintes tramos: - Ambroa: núcleos de Cendá e Cal de Samede (2 tramos) - Churío: núcleos entre Cerro e Porto. - Coruxou: núcleos entre Cepegal e Queira (todo o tramo edificado na estrada principal) - Verís: núcleo de Igrexa. O que se publica para coñecemento xeral. Contra a citada aprobación, que é definitiva en vía administrativa, pode interporse o recurso contencioso-administrativo diante do Xulgado do Contencioso-Administrativo da Coruña no prazo de 2 meses, según o disposto no art.107 da Lei 30/1992, do 26 de novembro, do réxime xurídico das administracións públicas e do procedemento administrativo común. Irixoa, 14 de outubro de 2014 O ALCALDE Antonio Deibe Sanmartín
21/10/2014 | Administración LocalMunicipal
San Sadurniño
Nova convocatoria de poxa de inmobles

ANUNCIO DE POXA DE INMOBLES De conformidade co acordado pola Xunta de Goberno Local con data do 13/10/2014, por medio do presente anuncio efectúase nova convocatoria de poxa para o alleamento de dous bens inmobles municipais, dúas viviendas cuxas características figuran no prego de condicións, que se atopa no perfil do contratante, conforme aos seguintes datos: 1. Entidade adxudicadora. Datos xerais e datos para a obtención da información: a) Organismo: Concello de San Sadurniño. b) Dependencia que tramita o expediente: Secretaría. c) Obtención de documentación e información: 1. Dependencia: Secretaría.2. Domicilio: Concello de San Sadurniño.3. Localidade e Código Postal: Lg. O Casal, n.º 16; 15560.4. Teléfono 981 490 027.5. Telefax 981 490 474.6. Correo electrónico: correo@sansadurnino. dicoruna. es 7. Enderezo de internet do Perfil de Contratante: www.sansadurnino.org 2. Obxecto do contrato. a) Tipo: alleamento de ben inmoble patrimonial. b) Descrición do obxecto: alleamento mediante poxa de dous edificios de titularidade municipal habilitados como vivendas.3. Tramitación e procedemento. a) Tramitación: ordinaria. b) Procedemento: poxa cun único criterio de adxudicación (o prezo). 4. Importe do contrato. a) Tipos de licitación á alza: Vivenda no lugar de Correlo, n.º 1, parroquia de Naraío: 77.552 euros. Vivenda no lugar de As Loibas (Bardaos): 75.248 euros.5. Requisitos específicos do contratista: os indicados na cláusula 6.ª do prego de cláusulas administrativas particulares.6. Presentación das ofertas. a) Data límite de presentación: trinta días hábiles, a contar dende o seguinte ó de publicación do presente anuncio no Boletín Oficial da Provincia de A Coruña. b) Modalidade de presentación: segundo o establecido no prego de condicións. c) Lugar de presentación: Rexistro de documentos do Concello ou en calquera dos lugares establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común.7. Apertura das ofertas: segundo o establecido no prego de condicións. San Sadurniño, 14 de outubro de 2014. O alcalde Secundino García Casal
21/10/2014 | Administración LocalMunicipal
Carballo
Execución subsidiaria de obras por motivos de seguridade e saude públicas (expte.72/2014) (decreto de Alcaldía número 2014002505)

I. O día 26/03/2014 Don Ibo Obradovic Cardarelli, arquitecto técnico municipal, e Dona Elsa Pilar Maria Sogues Heil Gat, arquitecta municipal, do Concello de Carballo, elaboraron un informe sobre o estado do edificio de vivendas sito na Avenida de Razo, s/n, en Carballo, na parcela con referencia catastral 5157848NH2855N0001EM, para valoración de posibles riscos ás persoas e sobre a vía pública. O informe conclúe que o edificio “comporta importantes riscos de seguridade pública para as persoas, tanto para os viandantes que se atopen na vía pública como para as persoas que poidan acceder ó interior do inmoble, toda vez que non existe impedimento físico para que calquer individuo poida entrar e permanecer dentro da edificación”. II. Segundo os datos tributarios desta administración, a parcela con referencia catastral 5157848NH2855N0001EM é propiedade de Grupo Riotorto SL, con CIF B70029905, mentres que a licenza para a construción de 68 vivendas na referida parcela foi solicitada por Jesán Galicia SL, con CIF B15833460. III. O día 02/04/2014 ditouse o decreto de alcaldía número 2014000716, polo que se requiría a Grupo Riotorto SL e a Jesán Galicia SL a execución das obras sinaladas nos informes técnicos, decreto que foi notificado ás partes interesadas de acordo co sinalado na Lei 30/1992, do 26 de novembro, de réxime xurídico das administracións públicas e do procedemento administrativo común. IV. Transcorrido con creces o prazo outorgado ás partes responsables para a execución das tarefas de prevención de riscos, non se cumpriu co ordenado nin se formularon alegacións ao indicado. Á vista de todo o anterior, considerando o Concello de Carballo necesaria e urxente a realización das medidas recomendadas no informe técnico coa finalidade de garantir a correcta seguridade pública, de conformidade co artigo 98 da Lei 30/1992, de 26 de novembro, de réxime xurídico das Administracións Públicas e do procedemento administrativo común, RESOLVO: Primeiro.- Decretar a execución subsidiaria, por parte do Concello de Carballo, das obras precisas para manter as mínimas condicións de seguridade ás persoas e ás vías públicas, de acordo coas indicacións recollidas nos informes técnicos sinalados de data 26/03/2014, no edificio en construción na parcela con referencia catastral 5157848NH2855N0001EM. A execución subsidiaria dos traballos precisos para manter as condicións de seguridade e saúde públicas teñen unha duración estimada de unha semana, e comezarán o mércores, 05 de novembro. Os custos dos traballos realizados serán por conta da parte responsable das edificacións. Segundo.- Notificar esta resolución ás partes interesadas, así como á Brigada Municipal de Obras, Policía Local e Oficina Técnica Municipal. Carballo, 14 de outubro de 2014 Evencio Ferrero Rodríguez Alcalde de Carballo
21/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46658. María Dolores Millán Otero. Concello de Touro

María Dolores Millán Otero, con DNI XXXXXXXXX e enderezo en r/ Carreiro de Picaños, 60, Santiago de Compostela, solicita de Augas de Galicia a autorización de obras no lugar de Vilar - A Barreiriña, parroquia de San Miguel de Vilar, concello de Touro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46658 As obras solicitadas consisten no acondicionamento dun local na parcela 93-A polígono 505, lugar de Vilar, concello de Touro, para a apertura dun Café-Bar, dentro da zona de policía de leitos dun regato sen nome afluente do rego da Ínsua. Os traballos consistirán principalmente no acondicionamento interior do local e tamén se instalará un depósito soterrado para o almacenamento de augas residuais. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Touro ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 06 de outubro de 2014 O xefe do servizo territorial Ángel Gómez Rey
21/10/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-56/2014)

Anuncio de licitación (As-56/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-56/2014.2. Obxecto do contrato: Conserxaría e outros servizos de natureza polivamente para o funcionamento do centro cívico de Castrillón e das unidades de atención social (UAS) de Cuatro Caminos e Monte Alto. Duración: catro anos, prorrogables por dous máis.3. Tramitación: ordinaria. Procedemento: aberto.4. Orzamento base de licitación: 76.655,00 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días, contados a partir do seguinte ao deste anuncio.11. Gastos de anuncios: por conta do adxudicatario. A Coruña, 10 de outubro de 2014 O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
21/10/2014 | Administración LocalMunicipal
Ferrol
Intervención
Anuncio de aprobación definitiva de modificación presupuestaria 17/2014 do Concello de Ferrol

EDICTO Aprobación definitiva expediente de modificación de créditos 17/2014, subexpediente 4/2014 de crédito extraordinario/suplemento de crédito O Pleno do Concello de Ferrol, en sesión de data 28 de agosto de 2014, aprobou inicialmente o expediente de modificación de créditos 17/2014, subexpediente 4/2014 de crédito extraordinario/suplemento de crédito. Transcorrido o prazo de exposición pública do expediente, sen que conste expresamente que se presentasen alegacións, segundo consta no correspondente certificado do secretario xeral de data seis de outubro de dous mil catorce. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, do 5 de marzo, publícanse mediante o presente edicto os estados de ingresos e gastos resumidos por capítulos segundo resultarán logo da modificación: ESTADO DE INGRESOS ESTADO DE GASTOS Contra a aprobación definitiva do expediente poderase interpoñer directamente o recurso contencioso- administrativo, ao abeiro do que se establece no artigo 171 do texto refundido da LRFL, aprobado no RDL 2/2004, do 5 de marzo, que se deberá presentar diante da sala correspondente do Tribunal Superior de Xustiza de Galicia no prazo de dous meses, contados a partir da data na que se produza a aprobación definitiva, expresa ou tácita. Ferrol, O alcalde Asdo.: José Manuel Rey Varela
21/10/2014 | Administración LocalMunicipal
Mugardos
Pabróns do Servizos de Axuda no Fogar (SAF) de setembro de 2014

A resolución da Alcaldía 0929/2014 do 13/10/2014 aprobou os padróns fiscais correspondentes ao mes de setembro do exercizo 2014 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Dous meses, do día 15/10/2014 ata o 15/12/2014. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, Xeral tributaria. Mugardos, 13 de outubro de 2014 O alcalde Xosé Fernández Barcia
21/10/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Información pública. Expte. IN407A 2014/53

Resolución do 13 de outubro de 2014, da Xefatura Territorial da Coruña, pola que se somete a información pública a petición de autorización administrativa previa e a autorización administrativa de construción dunha instalación eléctrica no concello de Val do Dubra (Núm. expte. IN407A 2014/53). Para os efectos previstos na Lei 24/2013, do 26 de decembro(BOE núm.310), do sector eléctrico, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: – Solicitante: XALLAS, FLEJES Y SUMINISTROS DEL EMBALAJE. – Enderezo social: MARÍA ÁNGELES DE LA GÁNDARA, 9-11, 15890 SANTIAGO DE COMPOSTELA. – Denominación: CS E CT DE 400 KVA. – Situación: PARAMOS, 22. – Descricións técnicas: DÚAS CELAS DE ENTRADA/SAÍDA, CELA DE SECCIONAMENTO DA COMPAÑÍA, REMONTE A PROTECCÓN XERAL, CELA DE PROTECCIÓN XERAL, CELA DE MEDIDA E TRANSFORMADOR TRIFÁSICO REDUTOR DE TENSIÓN, CON NEUTRO ACCESIBLE NO SECUNDARIO, DE 400 KVA E REFRIXERACIÓN NATURAL EN ACEITE, 20 KV DE TENSIÓN PRIMARIA E 420 V DE TENSIÓN SECUNDARIA EN VACÍO E GRUPO DE CONEXIÓN DNY11. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste Xefatura Territorial, situada no edificio administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 13 de outubro de 2014. O xefe territorial Isidoro Martínez Arca
21/10/2014 | Administración LocalMunicipal
Carballo
Execución subsidiaria de obras por motivos de seguridade e saúde públicas (expte.73/2014) (decreto de Alcaldía número 2014002506)

I. O día 27/03/2014 Don Agustin Eduardo Zraidi Lopez Ortega, arquitecto técnico municipal, e Dona Aida Margarita Peulach Munzon, arquitecta municipal, do Concello de Carballo, elaboraron un informe sobre o estado dun edificio de vivendas, en fase de construcción, sito na Avenida de Razo – R/ María Barbeito – R/ María Mariño, en Carballo, na parcela con referencia catastral 5157847NH2855N0001JM, para valoración de posibles riscos ás persoas e sobre a vía pública. O informe conclúe que “A edificación, en evidente estado de abandono e paralización continuada das obras, comporta importantes riscos de seguridade pública para as persoas que poidan acceder ó interior da construción, toda vez que existe a posibilidade de entrar ao seu interior con relativa facilidade”. II. Segundo os datos tributarios desta administración, a parcela con referencia catastral 5157847NH2855N0001JM é propiedade de Grupo Riotorto SL, con CIF B70029905, mentres que a licenza para a construción de 69 vivendas na referida parcela foi solicitada por Proanje SL, con CIF B15797541. III. O día 02/04/2014 ditouse o decreto de alcaldía número 2014000717, polo que se requiría a Grupo Riotorto SL e a Proanje SL a execución das obras sinaladas nos informes técnicos, decreto que foi notificado ás partes interesadas de acordo co sinalado na Lei 30/1992, do 26 de novembro, de réxime xurídico das administracións públicas e do procedemento administrativo común. IV. Transcorrido con creces o prazo outorgado ás partes responsables para a execución das tarefas de prevención de riscos, non se cumpriu co ordenado nin se formularon alegacións ao indicado. Á vista de todo o anterior, considerando o Concello de Carballo necesaria e urxente a realización das medidas recomendadas no informe técnico coa finalidade de garantir a correcta seguridade pública, de conformidade co artigo 98 da Lei 30/1992, de 26 de novembro, de réxime xurídico das Administracións Públicas e do procedemento administrativo común, RESOLVO: Primeiro.- Decretar a execución subsidiaria, por parte do Concello de Carballo, das obras precisas para manter as mínimas condicións de seguridade ás persoas e ás vías públicas, de acordo coas indicacións recollidas nos informes técnicos sinalados de data 27/03/2014, no edificio en construción na parcela con referencia catastral 5157847NH2855N0001JM. A execución subsidiaria dos traballos precisos para manter as condicións de seguridade e saúde públicas teñen unha duración estimada de unha semana, e comezarán o mércores, 05 de novembro. Os custos dos traballos realizados serán por conta da parte responsable das edificacións. Segundo.- Notificar esta resolución ás partes interesadas, así como á Brigada Municipal de Obras, Policía Local e Oficina Técnica Municipal. Carballo, 14 de outubro de 2014 Evencio Ferrero Rodríguez Alcalde de Carballo
16/10/2014 | Administración LocalMunicipal
Brión
Edicto prezo público carreira pedestre

A Xunta de Goberno Local en sesión ordinaria celebrada o 7 de outubro de 2014, a teor do establecido na ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou por unanimidade o prezo público, que se concreta na seguinte tarifa: 1º) Prezo público para a asistencia á actividade “carreira pedestre 2014”, de acordo coa seguinte tarifa: -. Prezo público por participante na actividade.5,00 € O que se expón ao público para xeral coñecemento mediante anuncio no boletín oficial da provincia. Brión, 8 de setembro de 2014 O alcalde, José Luis García García
16/10/2014 | Administración LocalMunicipal
Culleredo
Economía, Facenda e Réxime Interior
Convocatoria formación lista substitución auxiliar protección civil (persoal laboral temporal)

Aprobada pola Xunta de Goberno Local de 29/09/2014. Convócase proceso selectivo, polo sistema de concurso de méritos, para a formación de lista de substitución de auxiliar de protección civil (persoal laboral temporal). A convocatoria rexerase polas seguintes bases: o Bases xerais para a selección de funcionarios interinos e persoal laboral temporal, mediante listas de substitución, aprobadas pola Xunta de Goberno Local en sesión de 27/02/2012 e publicadas no BOP nº 47 de 08/03/2012. o Bases específicas da convocatoria, aprobadas pola Xunta de Goberno Local en sesión de 29/09/2014, e publicadas na páxina web do Concello (www.culleredo.es) Culleredo, 9 de outubro de 2014 Concelleira de administración local e cultura Xuejing Faiq Iturrarte
16/10/2014 | Administración LocalMunicipal
Zas
Aprobación inicial da Ordenanza reguladora do prezo público pola prestación do servizo de axuda no fogar do Concello de Zas

O Pleno do Concello de Zas, en sesión ordinaria celebrada o día 06 de outubro de 2014, acordou a aprobación inicial da ORDENANZA REGULADORA DO PREZO PÚBLICO POLA PRESTACIÓN DO SERVIZO DE AXUDA NO FOGAR DO CONCELLO DE ZASe en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Legislativo 781/1986, de 18 de abril, polo que se aproba o Texto Refundido das disposicións legais vigentes en materia de Réxime Local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e preséntense as reclamaciones que estimen oportunas. Se transcorrido devandito prazo non se presentaron alegaciones, considerarase aprobado definitivamente devandito Acordo. Zas, 08 de outubro de 2012. O Alcalde D Manuel Muíño Espasandín
16/10/2014 | Administración LocalMunicipal
Brión
Notificación de expediente de baixa no padrón de habitantes

Conforme o artigo 72 do Regulamento de Poboación e Demarcación Territorial das Entidades Locais, aprobado polo Real Decreto 1690/1986, de 11 de xullo, na nova redacción dada polo Real Decreto 2612/1996, de 20 de decembro, estase a instruír expediente de baixa de oficio por inscrición indebida no Padrón Municipal da persoa que se relaciona a continuación: Apelidos e nome Domicilio no Padrón de Habitantes Villaverde Pena Gumersindo Avda Santa Minia nº 32 Resultando fallido o intento de notificación procedese, de conformidade co previsto nos artigos 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, á publicación do presente anuncio a fin de que no prazo de dez días, contados desde o seguinte a súa publicación, os interesados no procedemento poidan comparecer na oficina municipal do Concello de Brión, sita na praza do Concello nº 1-Brión, para coñecemento e constancia do contido íntegro do expediente que se indica e no seu caso formular as alegacións e xustificacións que estimen oportunas ou interpor os recursos procedentes, advertindo que transcorrido dito prazo continuarase coa tramitación do expediente de baixa de oficio. Brión, 9 de outubro de 2014 O ALCALDE Asdo: José Luís García García
16/10/2014 | Administración LocalMunicipal
Paderne
Anuncio de licitación

ANUNCIO DE LICITACIÓN Aprobado pola Xunta de Goberno Local, na sesión de 23 de setembro de 2014, o expediente de contratación da obra MELLORA DA PAVIMENTACIÓN NAS PARROQUIAS DE ADRAGONTE, VILAMOUREL, OBRE E VIÑAS, por tramitación URXENTE, anúnciase a licitación para participar nos termos que se expoñen, no mesmo Boletín e no perfil do contratante do Concello de Paderne. CONTRATACIÓN POR PROCEDEMENTO ABERTO CUN ÚNICO CRITERIO DE VALORACIÓN: MELLORA DA PAVIMENTACIÓN NAS PARROQUIAS DE ADRAGONTE, VILAMOUREL, OBRE E VIÑAS.0. REGULACIÓN ARMONIZADA. NON SUXEITO.1. PROXECTO. MELLORA DA PAVIMENTACIÓN NAS PARROQUIAS DE ADRAGONTE, VILAMOUREL, OBRE E VIÑAS.1-bis. CODIFICACIÓN. CNAE: 452. CPV: 452333251.2. ORZAMENTO. OBRA ANUAL (IVE INCLUÍDO). TOTAL: 94.444,88 €. VALOR ESTIMADO: 78.053,62 € + IMPOSTOS: 16.391,26 € IVA.3. APLICACIÓN ORZAMENTARIA.453 - 622.73 4. PRAZO DE EXECUCIÓN.4 meses. Non é criterio de valoración de ofertas.4-bis. PORCENTAXE SUBCONTRATACIÓN.60% do prezo de adxudicación.5. CLASIFICACIÓN. Non se esixe: <350.000,00 €. 6. FORMA E MEDIO DE CONSULTA E LUGAR DE PRESENTACIÓN. Rexistro do Concello de Paderne, de 9 a 14 horas, de luns a venres, e os sábados de 10 a 13 horas.7. PRAZO DE PRESENTACIÓN DE PROPOSICIÓNS.13 días naturais (CLÁUSULA 11. A. DOS PREGOS). 8. PERFIL DO CONTRATANTE.www.concellodepaderne.es Publicación da adxudicación no perfil do contratante.9. GARANTÍA DEFINITIVA.5% do importe da adxudicación do VALOR ESTIMADO adxudicado.10. TAXAS DO CONTRATO. Non se contemplan.11. REVISIÓN DE PREZOS. Non.12. CONTROL DE CALIDADE. Segundo o previsto nos pregos e proxecto aprobado.13. IMPORTE MÁXIMO DOS GASTOS DE PUBLICIDADE DE LICITACIÓN POR CONTA DO CONTRATISTA. Non procede. OUTROS DATOS Información teléfono: CONCELLO DE PADERNE 981797001 Pregos administrativos: PROVINCIAIS BOP de A CORUÑA n.º 103, 1 de xuño de 2012 e ANEXO IV: http://www.dicoruna.es/contratacion/pregos-tipo.Documentación a presentar SOBRE A: basta a declaración responsable segundo o ANEXO IV. Proxecto-prescricións técnicas: no perfil do contratante. Modelos de proposición e modelo de sobre: segundo se establece no prego de cláusulas administrativas no seu ANEXO II. Correo electrónico: contratación@paderne. dicoruna. es En Paderne, a 08 de OUTUBRO de 2014. O ALCALDE D. CÉSAR LONGO QUEIJO
16/10/2014 | Administración LocalMunicipal
Oleiros
Persoal
Listaxe definitiva de admitidos/as e excluídos/as para participar no procedemento selectivo para cubrir, por persoal laboral fixo, unha praza de programador cultural

ANUNCIO Por resolución da segunda tenente de alcalde delegada de Persoal n.º 3678/2014, do 2 de outubro, unha vez rematado o prazo conferido para a subsanación de defectos, apróbase o seguinte en relación ao procedemento selectivo para a cobertura, por persoal laboral fixo, dunha praza de programador/a cultural: 1.–Elevar a definitiva a listaxe provisional de admitidos/as do procedemento de referencia, incluíndo nela ás seguintes persoas aspirantes por corrixir no prazo establecido ao efecto, o defecto que foi causa da súa exclusión inicial: 2.–Excluír definitivamente do procedemento selectivo a SHELLEY HAPRIAN RODRIGUEZ ARIAS (DNI n.º **.**7.156-H) por non corrixir o defecto que foi causa da súa exclusión.3.–Segundo o disposto no artigo 60 da Lei 7/07 do 12 de abril, do Estatuto Básico do Empregado Público, o tribunal cualificador estará constituído polos seguintes membros: PRESIDENCIA: Titular: M.ª Angela Mariana Ricau Davies Suplente: Agoney Lorenzo Fernando Maciejewska Teston SECRETARÍA: Titular: M.ª German Alfonso Paulo Andres Boumaza Garraton: Nemesio Ruiz de Huidobro Chalacan: Titular: Susana Miranda Fernández Suplente: Blanca Navarro Munáiz Titular: Anxo Barreiros de la Torre Suplente: Bárbara Caramés Abeijón Titular: Luis Hernández Alvedro Suplente: Jerónimo Díez Domínguez 4.–O órgano de selección deberá constituírse o día 11/11/2014, ás 10.00 horas, no Centro Municipal de Formación “Isaac Díaz Pardo” (rúa dos Regos, Liáns, Oleiros), para proceder á avaliación de méritos correspondente á fase de concurso do procedemento selectivo.5.–Publicar esta resolución no BOP da Coruña, expoñela no taboleiro de anuncios do Concello e notificarlla aos membros do tribunal.6.–Deixar constancia de que os sucesivos anuncios relativos ao proceso selectivo publicaranse no taboleiro de anuncios do Concello. Oleiros, 3 de outubro de 2014. A segunda tenente de alcalde delegada de persoal Carolina Veronica Goldar Train
16/10/2014 | Administración LocalMunicipal
Ribeira
Contrato administrativo

Organismo: Concello de Riveira. Dependencia que tramita o expediente: Oficina Municipal de Contratación. Tipo: Contrato de xestión de servizo público. Denominación: Contrato de xestión do servizo público de limpeza pública urbana, recollida e transporte de residuos sólidos urbanos (excluída a fracción de vidro), e xestión do punto limpo, mediante a modalidade de concesión, no Concello de Riveira. Duración: 12 años. Valor estimado ANUAL do contrato: 1.798.806,50 euros IVE (10%): 179.880,65 euros Orzamento total ANUAL por contrata: 1.978.687,15 euros Tramitación: Ordinaria. Procedemento: Aberto con multiplicidade de criterios de adxudicación. Os indicados na cláusula 11 do prego de cláusulas administrativas particulares. A) Criterios cuantificables automaticamente: - Mellor oferta económica: ata 50 puntos. B) Criterios cuxa ponderación dependa dun xuízo de valor: - Proposta técnica: ata 34 puntos. - Melloras: ata 16 puntos. Provisional: 431.713,56 euros. Definitiva: O 5 % do importe de adxudicación (IVE excluído) pola duración total de 12 años. Clasificación: Non se esixe. Prazo de presentación: Dentro do prazo de CORENTA E CINCO (45) DÍAS HÁBILES contado a partir do día seguinte ao de publicación do anuncio de licitación no Boletín Oficial da Provincia da Coruña e no Perfil do contratante. Lugar de presentación: No Rexistro Xeral do Concello de Riveira, sito na Praza do Concello, número 1, de Riveira. Documentación a presentar: A esixida na cláusula 9 do prego de cláusulas administrativas particulares. O lugar, data e hora na que se celebrará o acto público da apertura das ofertas presentadas publicarase no “Perfil de Contratante”. Os derivados da publicación dos anuncios de licitación serán por conta do adxudicatario. Dependencia: Oficina de Contratación do Concello de Riveira. Domicilio: Praza do Concello, nº 1. Riveira (A Coruña). C. P. 15960 Teléfono: 981 83 54 17. Extensión 214. Fax: 981 87 16 10 Correo electrónico: contratacion@riveira. com Dirección do Perfil de Contratante do Concello de Riveira na Internet: www.riveira.es Data límite para a obtención de documentación e información: Ata o día de finalización do prazo para presenta-las ofertas. Riveira, a 14 de outubro de 2014. A Alcaldesa accidental, (Decreto de substitución da data 13/10/2014) Asdo./ María Dolores Elorduy Callón.
16/10/2014 | Administración LocalMunicipal
Santiago de Compostela
Servizo de Contratación
Corrección de erros no prego de cláusulas administrativas particulares da licitación do Concello de Santiago para obras de execución do proxecto básico e execución reformado de rehabilitación do Palacete do Espiño para equipamento municipal

A Xunta de Goberno da cidade de Santiago de Compostela, na sesión ordinaria que tivo lugar o día 03 de outubro de 2014 mediante acordo adoptado procede á corrección de erros detectados no Prego de cláusulas administrativas particulares para a contratación, mediante procedemento aberto, das obras para execución do proxecto básico e execución reformado de rehabilitación do palacete do espiño para equipamento municipal, aprobado en data 05/09/2014, e que se concretan do seguinte xeito: Onde di “Pm: puntuación máxima posible (40 puntos)” debería dicir Pm: puntuación máxima posible (10 puntos) Onde di “ata un máximo do 2%” d ebería dicir ata un máximo do 5% Onde di: “A porcentaxe que signifique esta diferenza con relación ao prazo de proxecto servirá para fixar proporcionalmente o número natural máximo de puntos a adxudicar por este concepto. Desta forma, para unha porcentaxe inferior ou igual ao 5% corresponderalle un máximo de 1 punto; para unha porcentaxe superior ao 5% e inferior ou igual ao 10%, 2 puntos; e así sucesivamente, ata un máximo de 5 puntos.” Debería dicir: “A porcentaxe que signifique esta diferenza con relación ao prazo de proxecto servirá para fixar proporcionalmente o número natural máximo de puntos a adxudicar por este concepto. Desta forma, para unha porcentaxe inferior ou igual ao 5% corresponderalle un máximo de 5 punto; para unha porcentaxe superior ao 5% e inferior ou igual ao 10%, 10 puntos; e así sucesivamente, ata un máximo de 20 puntos.“ Así mesmo debe procederse a publicación da subsanación no Boletín Oficial da Provincia e no Perfil do Contratante, co fin de que unha vez publicado se outorgue o prazo de 13 días naturais para presentación de ofertas, a contar a partir do 15 de outubro de 2014, data na que finalizaba o prazo inicial. Santiago de Compostela, 07 de outubro de 2014. O CONCELLEIRO DELEGADO DE RÉXIME INTERIOR E ADMINISTRACIÓN PÚBLICA – ÁREA DE CONTRATACIÓN, Asdo.: Manuel Martínez Varela
16/10/2014 | Administración LocalMunicipal
Cambre
Corrección de erros

No Boletín Oficial da Provincia nº 170 do luns 8 de setembro de 2014, se publicaron as Bases Xerais e específicas reguladoras dos procesos de funcionarización das prazas de persoal laboral fixo. Observados erros se procede á súa modificación, segundo a continuación se indica. Ademáis dos que figuran na base segunda das bases xerais, o aspirante deberá estar en posesión do certificado de escolaridade ou equivalente e do permiso de conducir da clase C1 ou superior. Ademáis dos que figuran na base segunda das bases xerais, o aspirante deberá estar en posesión do certificado de escolaridade ou equivalente e do permiso de conducir da clase E. -Por servizos prestados como persoal laboral fixo no Concello de Cambre en postos de traballo de auxiliar de biblioteca-arquivo: 0,50 puntos por ano completo de servizos ata un máximo de 4 puntos. --Por servizos prestados como persoal laboral fixo no Concello de Cambre en postos de traballo de auxiliar monitora da 3ª idade: 0,50 puntos por ano completo de servizos ata un máximo de 4 puntos. -Por servizos prestados como persoal laboral fixo no Concello de Cambre en postos de traballo de axente de desenvolvemento local: 0,50 puntos por ano completo de servizos ata un máximo de 4 puntos. --Por servizos prestados como persoal laboral fixo no Concello de Cambre en postos de traballo de oficial de obras: 0,50 puntos por ano completo de servizos ata un máximo de 4 puntos. -Por servizos prestados como persoal laboral fixo no Concello de Cambre en postos de traballo de axente de desenvolvemento local: 0,50 puntos por ano completo de servizos ata un máximo de 4 puntos. --Por servizos prestados como persoal laboral fixo no Concello de Cambre en postos de traballo de operario condutor/operario parque móbil e inmobles: 0,50 puntos por ano completo de servizos ata un máximo de 4 puntos. -Por servizos prestados como persoal laboral fixo no Concello de Cambre en postos de traballo de axente de desenvolvemento local: 0,50 puntos por ano completo de servizos ata un máximo de 4 puntos. --Por servizos prestados como persoal laboral fixo no Concello de Cambre en postos de traballo de operario condutor: 0,50 puntos por ano completo de servizos ata un máximo de 4 puntos. -Por servizos prestados como persoal laboral fixo no Concello de Cambre en postos de traballo de axente de desenvolvemento local: 0,50 puntos por ano completo de servizos ata un máximo de 4 puntos. --Por servizos prestados como persoal laboral fixo no Concello de Cambre en postos de traballo de operario de servizos: 0,50 puntos por ano completo de servizos ata un máximo de 4 puntos. -Por servizos prestados como persoal laboral fixo no Concello de Cambre en postos de traballo de axente de desenvolvemento local: 0,50 puntos por ano completo de servizos ata un máximo de 4 puntos. --Por servizos prestados como persoal laboral fixo no Concello de Cambre en postos de traballo de asistente domiciliaria: 0,50 puntos por ano completo de servizos ata un máximo de 4 puntos. Cambre, 9 de outubro de 2014 O Concelleiro delegado da área de Réxime Interior, Patrimonio e Contratación Felipe Andreu Barallobre.
16/10/2014 | Administración LocalMunicipal
Zas
Anuncio aprobación inicial da Ordenanza municipal do servizo de axuda no fogar do Concello de Zas

O Pleno do Concello de Zas, en sesión ordinaria celebrada o día 06 de outubro de 2014, acordou a aprobación inicial da ORDENANZA MUNICIPAL DO SERVIZO DE AXUDA NO FOGAR DO CONCELLO DE ZAS e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Legislativo 781/1986, de 18 de abril, polo que se aproba o Texto Refundido das disposicións legais vigentes en materia de Réxime Local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e preséntense as reclamaciones que estimen oportunas. Se transcorrido devandito prazo non se presentaron alegaciones, considerarase aprobado definitivamente devandito Acordo. Zas, 08 de outubro de 2012. O Alcalde D Manuel Muíño Espasandín
16/10/2014 | Administración LocalMunicipal
Brión
Edicto prezo público campamento

A Xunta de Goberno Local en sesión ordinaria celebrada o 7 de outubro de 2014, acordou modificar o prezo público establecido pola Xunta de Goberno Local en sesión celebrada o 3 de xuño de 2014, para a asistencia ao campamento de verán do ano 2014, de acordo coas seguintes tarifas: -. Prezo público por participante na actividade: 150 euros. -. Prezo público primeiro irmán: 150 euros. -. Prezo público segundo irmán: 75 euros. -. Prezo público terceiro irmán e seguintes: 0 euros. O que se expón ao público para xeral coñecemento mediante anuncio no boletín oficial da provincia. Brión, 8 de outubro de 2014 O alcalde, José Luis García García
16/10/2014 | Administración LocalMunicipal
Arzúa
Anuncio de licitación por procedemento aberto para a contratación do servizo de prevención de riscos laborais

Anuncio de licitación por procedemento aberto para a contratación do servizo de prevención de riscos laborais 1. Entidade adxudicadora: Concello de Arzúa.2. Obxecto do contrato. a) Descrición do obxecto: a prestación dos servizos de prevención de riscos laborais, de acordo coas prevencións contidas no prego de cláusulas administrativas particulares e no prego de prescricións técnicas. b) Nomenclatura CPV-2008: 85140000-2. c) Lugar de execución: Arzúa. d) Prazo de execución: 2 anos.3. Tramitación, procedemento e forma de adxudicación. a) Tramitación: ordinaria. b) Procedemento: aberto. c) Forma: multiplicidade de criterios de valoración.4. Presuposto. Presuposto máximo de licitación: 8.356,40 euros que se desglosan da seguinte forma: a) En materia da seguridade no traballo, hixiene industrial, ergonomía e psicosocioloxía aplicada: 4.404,40 euros (3.640 euros orzamento sen IVE, máis 764,40 euros en concepto de IVE ao 21%). b) En materia de mediciña no traballo (vixilancia da saúde): 3.952 euros (38 euros de custo do recoñecemento médico, por cada unha das cincuenta e dúas persoas que se estiman incluídas no ámbito deste servizo); estando exenta do IVE esta materia por aplicación do artigo 20 da Lei 37/1992, do 28 de decembro. a) Revisión de prezos: non procede.5. Garantías. a) Provisional: non se esixe. b) Definitiva: 5% do importe de adxudicación, excluído o IVE.6. Obtención de documentación e información. a) Entidade: Departamento de Secretaría do Concello e no perfil de contratante www.concellodearzua.com. b) Domicilio: rúa Santiago, n.º 2. c) Localidade e código postal: Arzúa - 15810. d) Teléfono 981500000-981815001. e) Telefax 981 500914. f) Data límite de obtención de documentos e información: ata as 14.00 horas do día en que remate o prazo de presentación de ofertas.7. Requisitos específicos do contratista. a) Clasificación: non se esixe.8. Criterios de valoración. Os indicados na cláusula 12 do prego de cláusulas administrativas particulares.9. Presentación das ofertas. a) Data límite de presentación: 15 días naturais, a contar desde o día seguinte ao da publicación do presente anuncio no último dos dous boletíns en que apareza (DOGA ou BOP). b) Domentación a presentar: a especificada na cláusula 11 n.º 3 do prego de cláusulas administrativas particulares. c) Lugar de presentación. Rexistro Xeral do Concello.10. Apertura das ofertas. A mesa de contratación, ás 10.00 horas do 3.º día hábil seguiente a aquel en que remate o prazo de presentación das proposicións, abrirá a documentación presentada no “sobre A”. A data de apertura do “sobre B” (en acto público) anunciarase previamente no taboleiro de anuncios do Concello e no perfil de contratante nos termos sinalados no correspondente prego de cláusulas administrativas.11. Gastos de publicación dos anuncios de licitación: serán por conta do adxudicatario, ata un máximo de 500 euros. Arzúa, 2 de outubro de 2014. O alcalde Asdo.: José Luis García López
16/10/2014 | Administración LocalMunicipal
Cerceda
Secretaría
Baixa de oficio no padrón municipal de habitantes

Esta Alcaldía comprobou que as persoas que se relacionan máis abaixo, empadroadas neste concello, non residen neste termo municipal durante a maior parte do ano, incumprindo deste xeito os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, ábrese un prazo de 15 días, que empezará a contar desde o día seguinte de publicar este anuncio no Boletín Oficial da Provincia da Coruña, para que as persoas interesadas presenten ante esta Alcaldía as alegacións que consideren oportunas respecto á súa situación no padrón de habitantes. Despois de que remate o dito prazo, informámolos de que continuaremos cos trámites relativos á baixa de oficio no padrón de habitantes de Cerceda. Cerceda, 8 de outubro de 2014 O alcalde José García Liñares